CELEX: 32013R0242
Language: lt
Date: 2013-03-18 00:00:00
Title: 2013 m. kovo 18 d. Komisijos įgyvendinimo reglamentas (ES) Nr. 242/2013, kuriuo 189-ąjį kartą iš dalies keičiamas Tarybos reglamentas (EB) Nr. 881/2002, nustatantis tam tikras specialias ribojančias priemones, taikomas tam tikriems asmenims ir subjektams, susijusiems su Al-Qaida tinklu

19.3.2013   
            
            
               LT
            
            
               Europos Sąjungos oficialusis leidinys
            
            
               L 75/25
            
         KOMISIJOS ĮGYVENDINIMO REGLAMENTAS (ES) Nr. 242/2013
   2013 m. kovo 18 d.
   kuriuo 189-ąjį kartą iš dalies keičiamas Tarybos reglamentas (EB) Nr. 881/2002, nustatantis tam tikras specialias ribojančias priemones, taikomas tam tikriems asmenims ir subjektams, susijusiems su Al-Qaida tinklu
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. gegužės 27 d. Tarybos reglamentą (EB) Nr. 881/2002, nustatantį tam tikras specialias ribojančias priemones, taikomas tam tikriems asmenims ir subjektams, susijusiems su Al-Qaida tinklu (1), ypač į jo 7 straipsnio 1 dalies a ir b punktus ir 7a straipsnio 5 dalį,
   kadangi:
   
               (1)
            
            
               Reglamento (EB) Nr. 881/2002 I priede išvardyti asmenys, grupės ir organizacijos, kurių lėšos ir ekonominiai ištekliai įšaldomi, kaip numatyta tame reglamente;
            
         
               (2)
            
            
               2013 m. kovo 12 d. Jungtinių Tautų Saugumo Tarybos (JTST) Sankcijų komitetas nusprendė pašalinti vieną fizinį asmenį iš asmenų, grupių ir organizacijų, kurių lėšos ir ekonominiai ištekliai turėtų būti įšaldyti, sąrašo, apsvarstęs šio asmens prašymą pašalinti jį iš sąrašo ir išsamią ombudsmeno tarnybos, įsteigtos pagal JTST rezoliuciją Nr. 1904(2009), ataskaitą;
            
         
               (3)
            
            
               Latvija paprašė iš dalies pakeisti jos kompetentingų institucijų adresus;
            
         
               (4)
            
            
               todėl Reglamento (EB) Nr. 881/2002 I ir II priedai turėtų būti atitinkamai atnaujinti,
            
         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 881/2002 iš dalies keičiamas taip:
   
               (1)
            
            
               I priedas iš dalies keičiamas pagal šio reglamento I priedą;
            
         
               (2)
            
            
               II priedas iš dalies keičiamas pagal šio reglamento II priedą.
            
         2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. kovo 18 d.
      
         
            Komisijos vardu Pirmininko pavedimu
         
         
            Užsienio politikos priemonių tarnybos vadovas
         
      
   
   
      (1)  OL L 139, 2002 5 29, p. 9.
   
      I PRIEDAS
      Reglamento (EB) Nr. 881/2002 I priedas iš dalies keičiamas taip:
      Antraštinėje dalyje „Fiziniai asmenys“ išbraukiamas šis įrašas:
      
         „Mamoun Darkazanli (alias a) Abu Ilyas, b) Abu Ilyas Al Suri, c) Abu Luz, d) Abu Al Loh, e) Abu Ylias). Adresas: Uhlenhorster Weg 34, Hamburgas, 22085 Vokietija. Gimimo data: 1958 08 04. Gimimo vieta: Damaskas, Sirija. Pilietybė: a) Sirijos, b) Vokietijos. Paso Nr.: 1310636262 (Vokietijos pasas, nustojo galioti 2005 10 29). Nacionalinis asmens atpažinties Nr.: 1312072688 (Vokietijos asmens tapatybės kortelė, nustojo galioti 2005 10 29). Kita informacija: tėvo vardas ir pavardė – Mohammed Darkazanli. Motinos vardas ir pavardė – Nur Al-Huda Sheibani Altgelbi. Įtraukimo į sąrašą pagal 2a straipsnio 4 dalies b punktą data: 2001 10 17.“
      
   
   
      II PRIEDAS
      Reglamento (EB) Nr. 881/2002 II priedas iš dalies keičiamas taip:
      Dalyje, kurios antraštė „Latvija“, adresai pakeičiami taip:
      
         
                     „Latvijas Republikas Ārlietu Ministrija
                  
               
                     K.Valdemāra iela 3
                  
               
                     Rīga LV-1395, Latvija
                  
               
                     Tel: (+371) 67 016 201
                  
               
                     Fax: (+371) 67 828 121
                  
               
                     mfa.cha@mfa.gov.lv
                  
               
                     Noziedzīgi iegūtu līdzekļu legalizācijas novēršanas dienests
                  
               
                     Raiņa bulvāris 15
                  
               
                     Rīga LV-1050, Latvija
                  
               
                     Tel: (+371) 67 044 430
                  
               
                     Fax: (+371) 67 324 497
                  
               
                     kd@kd.gov.lv“